**Tiokyanatan meďný** (alebo **tiokyanát meďný**) je koordinačný polymér so vzorcom CuSCN. Ide o bielu pevnú látku stabilnú na vzduchu, ktorá sa používa ako prekurzor na prípravu iných tiokyanatanových solí.

Syntéza
-------

Tiokyanatan meďný sa tvorí zo spontánneho rozkladu suchého tiokyanatanu meďnatého, pričom sa uvoľňuje tiokyanogén, najmä pri zahrievaní. Vzniká tiež z tiokyanatanu meďnatého pod vodou, pričom okrem iného uvoľňuje kyselinu tiokyanatú a vysoko jedovatý kyanovodík. Výhodne sa pripravuje z meďnatých roztokov vo vode, ako je síran meďnatý. K meďnatému roztoku sa pridá kyselina sírová a potom sa pridá rozpustný tiokyanatan (hodne pomaly sa zamieša. Tiokyanatan meďný sa vyzráža ako biely prášok.. Alternatívne môže byť ako redukčné činidlo použitý roztok tiosíranu.

Podvojné soli
-------------

Tiokyanatan meďný tvorí jedinú podvojnú soľ s prvkami skupiny 1, tiokyanatan cézno-meďnatý (CsCu(SCN)2). Podvojná soľ sa tvorí len z koncentrovaných roztokov tiokyanatanu cézneho, do ktorých sa tiokyanatan meďný rozpúšťa. Z menej koncentrovaných roztokov sa pevný tiokyanatan meďný separuje, čo odráža jeho nízku rozpustnosť. Keď sa zmieša s tiokyanatanom draselným, sodným alebo bárnatým a kryštalizuje sa skoncentrovaním roztoku, vykryštalizujú sa zmiešané soli. Tieto soli sa nepovažujú za pravé podvojné soli. Podobne ako tiokyanatan cézno-meďnatý sa tiokyanatan meďný oddelí, keď sa tieto zmiešané soli znovu rozpustia alebo sa ich roztoky zriedia.

Použitie
--------

Tiokyanatan meďný je dierový vodič, polovodičoch so širokým zakázaným pásmom (3,6 eV, teda transparentný pre viditeľné a blízke infračervené svetlo). Používa sa vo fotovoltaike v niektorých bunkách tretej generácie ako vrstva na prenos dier. Pôsobí ako polovodič typu P a ako elektrolyt v tuhom skupenstve. Často sa používa v solárnych článkoch citlivých na farbivá. Jeho vodivosť dier je však relatívne nízka (0,01 S.m-1. Toto môže byť zlepšené rôznymi úpravami, napr. Vystavením plynnému chlóru alebo dopingu tiokyanogénom (SCN)2). 

Tiokyanatan meďný s oxidom nikelnatým pôsobí synergicky ako aditívum na potlačenie dymu v polyvinylchloride. 

Tiokyanatan meďný vyzrážaný na uhlíkovom nosiči sa môže použiť na konverziu arylhalogenidov na aryltiokyanatany. 

Tiokyanatan meďný sa používa v niektorých antivegetatívnych farbách. Výhody v porovnaní s oxidom meďnatým sú, že zlúčenina je biela alebo takmer biela a je tiež účinnejší biocíd.

Referencie
----------

1. ↑  TUDELA, David. The Reaction of Copper(II) with Thiocyanate Ions. *Journal of Chemical Education*, 1. februára 1993, roč. 70, čís. 2, s. 174. DOI: 10.1021/ed070p174.3. (po anglicky)
2. ↑  DICK, Matthew. Use of cuprous thiocyanate as a short-term continuous marker for faeces.. *PMC*, Máj 1969, roč. 10, čís. 5, s. 408. Dostupné online [cit. 2019-08-19]. DOI: 10.1136/gut.10.5.408. PMID 5771673. (po anglický)
3. ↑  VALLANCE, Reece H.; TWISS, Douglas F.; RUSSELL, Annie R.. *A Text-book of Inorganic Chemistry, Volume VII, Part II, Sulphur, Selenium, and Tellurium*. Ed. J. Newton Friend. Zväzok 7, časť 2. Londýn : Charles Griffin & Company Ltd. 1931. S. 282. (po anglicky)
4. ↑  WELLS, Horace Lemuel. On Some Double and Triple Thiocyanates. *American Chemical Journal*, 1902, čís. 28, s. 263. Dostupné online [cit. 2019-08-19]. (po anglicky)
5. ↑  WILLIAMS, Herbert E. *The Chemistry of Cyanogen Compounds*. Londýn : J. & A. Churchill, 1915. S. 202–203. (po anglicky)
6. ↑
7. ↑  V.F. Vetere et al, "Solubility and Toxic Effect of the Cuprous Thiocyanate Antifouling Pigment on Barnacle Larvae", Journal of Coatings Technology, 69:39 (March 1997)

Zdroj
-----

*Tento článok je čiastočný alebo úplný preklad článku Copper(I) thiocyanate na anglickej Wikipédii.*